title: La Jota
text: La Jota ye un barrio d'a ciudat de Zaragoza situato en a marguin ezquierda de l'Ebro, en o districto d'o Rabal.
  
  Servizios y comunicazions
  
  Transporte 
  Ye un bario mui bien comunicau con a resta d'a ziudat, con as linias d'autobús 21, 28, 32, 39, 44, 50, Ci1, Ci2 y a traviés d'os dos acopladors urbanos/urbans que los mugan, a Z-30 y a Z-40.
  
  Comerzio 
  Tiene un puerto fluvial chunto a lo rido Ebro, cuantas tabiernas, mercaus tradizionals y cuantos supermercados (d'a siña Simply, Mercadona, Día, Eroski y Bonárea). O bario tamién aculle o Zentro d'Espezialidaz Medicas Gran Covián. I hai uns 5 colechios y institutos publicos, 1 zentro de salut d'o Servizio Aragonés de Salut, un Zentro Zivico, una Casa de Choventut, una parroquia, 2 campos de futbol y a ribera y o soto d'o río Gállego.
  
  Como curiosidat, as carreras son mayormén referidas a joteros y a cantador folkloricos aragoneses, como Pascuala Perié, José Oto, María Virto u Felisa Galé. tamién esisten carreras dedicadas a grans compositors de mosica de rondallas joteras u piezas tradizionals aragonesas, como o Mayestro Calavia u o Mayestro Orús.
  
  Zonas verdas 
  O prenzipal espazio verde d'o bario ye o Parque d'Oriente. Atras zonas verdas incluyen o parque d'o Rabal, en o cual ye situada una estatua d'un afamau jotero, clamau Royo d'o Rabal, y lo de Vadorrey, decorau con antigo barco en memoria d'o trafico flvial que sulcaba o río Ebro entre a desembocadura y a ziudat de Zaragoza. Tamién a lo costau d'a ribera d'o rido Ebro, chunto a lo Parque d'Oriente, ye o reloch solar mas gran d'o mundo.
  
  Istoria
  
  Origenes 
  Os suyos orichens (a clamada ''Barriada d'Escudero'') yera claramén un bario de tradizión obrera, cual poblazión orichinal se nutriba prenzipalmén de mano d'obra emigrante proveniente d'os lugars d'a ribera de l'Ebro y con destín a las fabricas situadas en o zercano Poligono Industrial de Cogullada.
  
  O bario d'a Jota estió un d'os barios pioners en Zaragoza en organizar-se y en a creyazión d'una Asoziazión de Vezins ta demandar milloras en as infraestruturas d'o bario (como cuasi toz os barios obrers d'emigrazión surtius chunto a instalazions industrials, pobras en servizios y en infraestruturas en os suyos inizios) y ta apoyar a los suyos vezins en as reivindicazions y en a luita por millorar a calidat de vida d'os mesmos.
  
  Atentau d'ETA 
  L'11 d'aviento de 1987, a organizazión terrorista ETA atentó contra la casa cuartel d'a Guardia Zivil situada en l'Avenida de Cataluña, chunto a lo Bario d'a Jota, por medio d'un coche bomba, prevocando a destruzión de l'inmueble. I abió onze muertos, beluns d'els yeran ninos, y i abió muitos ferius entre os abitadors de la casa cuartel.
  
  Uei, en ixe mesmo puesto, i hai una plaza clamada Parque de l'Asperanza ta recordar iste feito, con un conchunto d'estatuas ta recordar a los ninos asasinaus.
  
  Cultura y mosica 
  En o bario A Jota está pro tradizión de rap y Hip-hop, en o cual han surtiu cuantos grupos y compositors d'iste estilo de mosica, como o gran conoixiu y famoso rapero d'o grupo de Violadores del Verso, Kase-O. Tamién surtioron en os años 90 cuantos grupos de mosica rock, estando l'abanderau d'ista tendenzia, o grupo Distrito 14.
  
  Se veiga tamién 
   Barrios de Zaragoza.
  
  Jota